CELEX: 62020TN0519
Language: fi
Date: 2020-08-13 00:00:00
Title: Asia T-519/20: Kanne 13.8.2020 – LP v. parlamentti

19.10.2020   
            
            
               FI
            
            
               Euroopan unionin virallinen lehti
            
            
               C 348/23
            
         
      Kanne 13.8.2020 – LP v. parlamentti
      (Asia T-519/20)
      (2020/C 348/33)
      Oikeudenkäyntikieli: hollanti
      
         Asianosaiset
      
      
         Kantaja: LP (edustajat: asianajajat J. Bosquet ja G. Op de Beeck)
      
         Vastaaja: Euroopan parlamentti
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan nimittävän viranomaisen 22.10.2019 antaman päätöksen, jolla on evätty kantajan ottaminen palvelukseen parlamentin jäsenen valtuutetuksi avustajaksi Euroopan parlamentissa (ensimmäinen riidanalainen päätös)
               
            
                  —
               
               
                  kumoamaan Euroopan parlamentin pääsihteerin 14.5.2020 antaman päätöksen, jolla kantajan tekemä henkilöstösääntöjen 90 artiklan 2 kohdan mukainen valitus ensimmäisestä riidanalaisesta päätöksestä on hylätty (toinen riidanalainen päätös)
               
            
                  —
               
               
                  velvoittamaan vastaajan korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa yhteen kanneperusteeseen.
      Ainoa kanneperuste: Euroopan unionin muuta henkilöstöä koskevien palvelussuhteen ehtojen 128 artiklan 2 kohdan c alakohdan sekä Euroopan unionin perusoikeuskirjan 41 artiklan 1 ja 2 kohdan rikkominen.
      
                  —
               
               
                  Euroopan unionin muuta henkilöstöä koskevien palvelussuhteen ehtojen 128 artiklan 2 kohdan c alakohdan rikkominen, koska Euroopan parlamentti on oikeudenvastaisesti tulkinnut kyseistä artiklaa siten, että siinä edellytetään, ettei henkilöstä ole merkintää rikosrekisterissä. Kyseinen artikla koskee kuitenkin tehtävän hoitamisen edellyttämiä ominaisuuksia, joten rikosrekisteriotteeseen sisältyvä merkintä vaikuttaa asiaan vain siinä tapauksessa, että se on laadultaan sellainen, ettei henkilö täytä tehtävästä johtuvia edellytyksiä, tai sellainen, että se vaikuttaa tehtävän konkreettiseen hoitamiseen. Riidanalaisten päätösten perustelut ovat edellä mainitun artiklan vastaisia, koska vastaaja vahvistaa toisessa riidanalaisessa päätöksessä, ettei tehtävien asianmukaiseen hoitoon kohdistu todellista, välitöntä ja riittävän vakavaa uhkaa, koska kyse on vain kantajan nuhteettomuuteen kohdistuvista ”epäilyistä”
               
            
                  —
               
               
                  Euroopan unionin perusoikeuskirjan 41 artiklan 1 ja 2 kohdan sekä niihin sisältyvän huolellisuusperiaatteen loukkaaminen, koska Euroopan parlamentti ei ole ottanut huomioon kaikkia asiaan vaikuttavia seikkoja kantajan palvelukseen ottamista koskevassa arvioinnissaan. Asiassa on jätetty huomiotta luottamussuhde Euroopan parlamentin asianomaisen jäseneen ja se, että kantaja on jo ennestään parlamentin jäsenen avustaja Belgian erään osavaltion parlamentissa. Lisäksi Euroopan parlamentti sivuuttaa sen, että kantaja on valituksessaan myöntänyt syyllisyytensä, koska se katsoo kantajan osoittavan puuttuvaa vastuuntuntoa vähätellessään rikosrekisterin otteessa mainittua rikosta. Myös riidanalaisten päätösten perustelut ovat siten puutteelliset.